Covid-19-statistieke: Byna 2 000 nuwe gevalle in SAArgieffoto (Foto: Unsplash) Altesaam 723 682 mense in Suid-Afrika het nou reeds Covid-19 opgedoen nadat nog 1 912 pasiënte in die laaste siklus van 24 uur positief getoets het. Dr. Zweli Mkhize, minister van gesondheid, het Vrydagaand in sy gebruiklike verklaring gesê nog 66 pasiënte het intussen weens Covid-19 gesterf. Dié sterftes is onderskeidelik in die Oos-Kaap (21), Gauteng (2), die Vrystaat (7), KwaZulu-Natal (8), Mpumalanga (2), Noordwes (18), die Noord-Kaap (4) en die Wes-Kaap (4) aangemeld. Altesaam 10 van dié pasiënte is die laaste 24 tot 48 uur dood weens Covid-19. Dít bring die land se dodetal op 19 230 te staan. Volgens Mkhize het 653 052 pasiënte in Suid-Afrika egter reeds van die koronavirus herstel, met ŉ herstelkoers van 90%. Nog 23 214 toetse is intussen uitgevoer. Die land het nou reeds 4 800 823 toetse sedert die uitbreek van die virus gedoen. Die meeste van die toetse is in die private sektor uitgevoer. Sterftes en persone wat herstel het: